Stonebwoy

Ba da dua **Livingstonɛ Etse Satekla** onɛ ka ba bʋon ye Stonebwoy lanɛ yʋʋm tusir, kɔbiswai nɛ pisnii nɛ anii nwadisa atan la daba anu daar (5th March, 1988). O anɛ Ghana Afropop, dancehall nɛ reggae yʋʋm yʋʋm (musician).

Onɛ sʋoe Burniton Music Group. O da di Best international Act: dinɛ bɛ Africa la, 2015 BET Awards nɛ Artist of the yɛar yʋʋm tusa ayi nɛ piinɛ anu Ghana Music Awards. O die Billboard nama ayi. Stonebwoy die Golden Club plaque Boomplay dim sanan on da paae million kɔbiga Boomplay la. Ba buon o ye reggae naab nɛ dance hall Africa pʋʋgin. O mɛ lɛm bɛ video namin, o bɛ “Happy Death Day” nɛ “my name is Ramadan”. Onɛ an global ambassador for sanitation. Yʋʋm tusa ayi nɛ piinɛ awai nwadisa awai ka ba da maal o brand ambassador tis Voltic Natural Mineral Water. Onɛ an brand ambassador tis Tecno mobile Ghana. Yʋʋm tusa ayi nɛ pisi nɛ ayi la ka o da laas nɛ Universal Music Group, Def Jam Recordings ni, nɛ Def Jam Recordings Africa ni. O da nwɛ yʋʋma zinisa atan anina.

## O bɛllim nɛ yʋʋma tʋʋma
Ba da dua Stonebwoy ka nidib bʋon yɛ “Stoneboy” la nɛ Ashaiman bɛ Greater Accra sʋʋlim, Ghana. O da siniŋ yuuma sankani ka o da nam an biigi ken sakur la. O da baŋya ye o na nyaŋi an yʋʋm yʋʋm nɛ onɛ sɔbid yʋʋma laan nɛ on da an biig la. O da tɛnɛsi sɔb ka nyaŋi maal sia on da nam bɛ sakurin dɔɔda anaasi la.

O da kɛŋ Methodist Day Secondary School yʋʋm yinne nɛ Sarkodie ka ba da laasi naae anina ka die ba kasɛta gbana. O da tɔlisi keŋ University of Professional Studies maali o degree in marketing yʋʋma tusa ayi nɛ piinɛ atan (2013) la ni.

Satekla di nɛ Louisa Ansong Satekla onɛ an nyina duata la, ka ba mɔr biisa ayi ka ba yʋra an Catherine Jidula Satekla nɛ L Janam Joachim Satekla.

Yʋʋm tusa ayi nɛ pisi nɛ atan la nwadisa ayɔpɔi la dab piinɛ ayuobu daar (26 July, 2023) ka faandib da tʋʋs o United States of America on daa keŋi o Fifth Dimension album global tour la. O daa keŋ ye o daa laad ka ban yitna la ka bibies tʋʋsi ba yiiŋ ani. Stonebwoy daa yɛl banɛ bɔɔdi o yuuma la ye o an sum ka mɔr laafi.

## O baŋir nɛ o yʋʋma ziesim
Stonebwoy yʋʋm raggae Jamaican Patois (Patwa bɛɛ Patwah) ka lɛn an onɛ yʋʋm yʋʋma buudi kɔnɔb kɔnb.  Yʋʋm tusa ayi nɛ piinɛ anu (2015) la ni o da die yaan piini bɛdigʋ din nɔkid “Artist of the yɛar” keŋ paae “Album of the yɛar”. O yʋʋm banɛ ka ba bʋon ye “sophomore album” nɛ “Necessary Evil” da kɛ ka o di Ghana Music Awards nama atan, nomination nama ayuobʋ. Nana Appiah Mensah onɛ sʋoe Menzgold dinɛ ka ba tɔlim salima la da kpɛmis Stonebwoy o Instagram ni nɛ Stonebwoy. Yʋʋm tusa ayi nɛ piinɛ awai nwadisa anu dab piinɛ anii ni ka Nana Appiah Mensah da paal Dance hall act Stonebwoy photo ka yɛ o nwɛ nyɔɔg Bhim Nation kpɛɛm yɛla nɛ on guri o la ka yɛ winaam na barigu.

YCEO nɛ Avance media dim da gaŋ o paas Yʋʋm tusa ayi nɛ piinɛ awai la ni nidib pisnu bani an CEO nam ka an dasam la. Ba da pinli nɛ yʋʋm tusa ayi nɛ piinɛ anii la ni ye ba girim dasam bibis bama bɛ ba nkɔ nyaŋidi maan yɛl bibis Ghana la.

Yʋʋm tusa ayi nɛ pisi GRAMMY da duus Stonebwoy nɛ on da yʋʋm Grammy award-nominated single “AVRAKEDABRA” Morgan Heritage.

Yʋʋm tusa ayi nɛ pisi nɛ yinni ka Stonebwoy yʋʋma zinsa atan ka ba da gaŋ 2022 Grammy Awards.

Yʋʋm tusa ayi nɛ pisi nɛ yinni ka Vodafone Ghana da baŋi o yɛla ka li yitnɛ ban da ŋɔs ka ɔ yuuma la paan nidib siɛlnam yɛla nɛ tɛŋla nɛ ti bellim yɛlla. O yuuma “Greedy Men” da diɛ pinni nɛ ligiid million kobuga (Ghs 10,000).

Billboard dim da ntisu gbaŋ nɛ on nyaŋɛ passi anii sobi ba kanlugin la. Di da paal on nyaŋidi maan siel music industry la ka mɛ nyaŋidi kɛt ka Billboard dim kɛn tuon.

## Tʋʋmsʋma
Stonebwoy da maal ‘Livingstone Foundation. Yʋʋm tusa ayi nɛ piinɛ ayopoi yiiga wadig ka foundation la da sung sakur bibisa anu Tema Methodist Day Senior High School, sakur kani ka o mɛŋ da kɛn. Stonebwoy da dit o yʋʋm pistan duam dabisir la ka foundation la da nyiis million pisnu ntis accident award Korle-Bu Teaching Hospital Yʋʋm tusa ayi nɛ piinɛ anii nwadisa atan la ni. Stonebwoy da lɛm yɔɔg BHIM merch shop Ashaiman. O shop kan ni sungid Livingstone Foundation la tuuma.

Yʋʋm tusa ayi nɛ pisi la ni ka Livingstonɛ Foundation nɛ BHIM Merchandise Shop da laasi ntis sanitizer nam yɛ ba laasi nzap coronavirus Ghana. Stonebwoy me da tis sanitizer nam nɛ laa siɛba ntis Police Department kani bɛ Ashaiman la yɛ ba nyaŋi tumi ba tuuma coronavirus dini mɛ da bɛ Ghana la saŋa.

Yʋʋm tusa ayi nɛ pisinɛ ayi ka Livingstonɛ Foundation paas nɛ Duffour Foundation da maligim maal biis sakur siɛba tɛnsa anaasi siɛba bani kpɛi nɛ Stonebwoy tɛŋin la.

## Ban nɔk o ka o tʋm
Di pu yuuge ka ba put Stonebwoy Brand Ambassador ntis ‘Big Boss’ dinni an paŋ dan paalig la (nɛw enɛrgy drink). Yʋʋm tusa ayi nɛ pisi nwadisa awai la ka ba da put Stonebwoy Tecno Mobile brand ambassador ka da nyis Camon 16 series Yʋʋm tusa ayi nɛ pisi nwadisa piiga la ni.

## Dunia wʋsa giligir nɛ tʋʋma.
Stonebwoy pinli giligid tens nɛ Euro-zonɛ Yʋʋm tusa ayi nɛ piinɛ anaasi nwadisa anii la ni. O kɛŋ Germany, Italy, Spain nɛ Austria nwe yuuma. O Yʋʋm tusa ayi nɛ piinɛ ayuobu Canada-American tour la o da yuum Nɛw York City, Ohio, Philadelphia nɛ Ontario. Yuum ka yaas ka o da lɛm kɛŋ Perth, Melbournɛ, Brisbanɛ nɛ Sidnɛy, bama wusa be nɛ Australia. O Euro tour kani da paas ayi la, o da kɛŋnɛ Nordic bani boodi o yɛlla Denmark, Finland nɛ Sweden yʋʋm tusa ayi nɛ piinɛ ayopoi la naarin. Stonebwoy da yuum Reggae Sumfest Afro nation festival nda bɛ Portugal la, Rotterdam reggae festival, Uppsala Reggae Festival. Rototom Sunsplash.

Stonebwoy da yuum Global Citizen Festival da be Black Star Square, Accra Yʋʋm tusa ayi nɛ pisinɛ ayi nwadisa awai la dab pisinɛ anaasi daar. Stonebwoy da paasi an kpɛɛm bani kɛ ka laasig la malis. Laasig la boodim da ani yɛ di nyaŋi nyis nnong ninsabilis tengin (Africa), o da yuum ya nɛ Usher, SZA Sarkodie nɛ nidib sieba. Nidib la da yɛ onɛ nyaŋi nyuum gaad so wusa.

## Daʋŋ
Yʋʋm tusa ayi nɛ piinɛ awai nwadisa anu la ni dab piinɛ anii zaam dini da an Vodafone Ghana Music Awards diɛm kani paasi ba noor pisi la ka zaba bu yitnɛ bani dɔl Stonebwoy nɛ Shatta Wale nɛ bani dɔl ɔ la mɛn, dini da kɛ ka Stonebwoy yis malifu anina. Din yimbɛog la ba da gbaɛ baba yi la yo. Baba yi la da yii kɔɔto ni bɛlim ka ba da kɛ ka ba nyo sɔ biaa million kɔbʋsnu (Ghs 50,000). Ba da faaɛ piini lini ka ba da diɛ daa kan la ka Charterhouse dim bani laasid diɛma la yɛ ba ku lɛm paas diɛma la yaasɛ saŋa biɛla. Nwadigka ni dab pistan daar ka ba maal sumbugusum nɛ taab. Ban da yɛl yɛ o ku lɛm paas diɛ ma la ni la daa naaɛ yʋʋm tusa ayi nɛ pisi nɛ ayi la ni.

Buosug ni walisin Asaase Radio Yʋʋm tusa ayi nɛ pisinɛ atan la nwadisa ayopoi la ka Stonebwoy daa tuas yɛ o bood nɛ yɛ on nɛ Shatta Wale ti laas beog daar. O daa yɛt nɛ yitnɛ ban yis yɛ ba yuun na paas diɛ ma kani an VGMA la. Nwadisa anii la dabayi daar ka Stonebwoy daa yɛl tweet ni yɛ oni soe Afrobeats, reggae nɛ dancehall ka paan din an siɛm.

## O yʋʋma nam

;

## Ya'an piini nam

## Diema piini banɛ ka o die
Yʋʋm tusa ayi nɛ pisi nɛ yinnɛ nwadisa atan la ka o album Anloga Junction daa di Album of the Year Entertainment Achievement Awards ni. O mɛ daa lɛm di Male Artist of the Year Award.

## 3 Music Awards
Yʋʋm tusa ayi nɛ pisi nɛ yinnɛ nwadisa atan la ka o album Anloga Junction daa di Album of the Year 3Music Awards ni. O yuum kani bʋon yɛ Putuu Freestyle (Prayer) la me da di Viral Song of the Year (yuum kani gilig teng hali).

## International Reggae and World Music Awards (IRAWMA)
Yʋʋm tusa ayi nɛ pisi nɛ yinnɛ nwadisa anu la ba da gaŋ o ‘Best African Dancehall Entertainer Award.

Billboard dim daa naasi o hali nɛ on nyaŋe passi anii sobi Reggae Chart ni la, ka ba ti o gbaŋ.

## Mɛŋ bɛllim
Livingstonɛ Etse Satekla pua ani Dr Louisa Satekla ka ba mor biis ayi.

## Gbanvɛɛnsa